Document ID: 31996R0315

KOMISSION ASETUS (EY) N:o 315/96,
annettu 21 päivänä helmikuuta 1996,
lehmänmaidon tuotannon kehittämiseksi Ranskan merentakaisissa departementeissa myönnetyn tuen soveltamista koskevista yksityiskohtaisista säännöistä ja asetuksen (ETY) N:o 1756/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 (1), sellaisena kuin se on viimeksi muutettuna asetuksella (EY) N:o 2598/95 (2), ja erityisesti sen 9 artiklan,
ottaa huomioon yhteisessä maatalouspolitiikassa sovellettavista laskentayksiköistä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92 (3), sellaisena kuin se on viimeksi muutettuna asetuksella (EY) N:o 150/95 (4), ja erityisesti sen 6 artiklan 2 kohdan,
sekä katsoo, että
asetuksen (ETY) N:o 3763/91 6 artiklan 1 kohdassa säädetään tuen myöntämisestä lehmänmaidon tuotannon kehittämiseksi Ranskan merentakaisissa departementeissa (MD) näiden alueiden kulutustarpeiden ja vuotuisen 20 000 tonnin enimmäismäärän rajoissa; tuki myönnetään tuottajille ja tuottajaryhmittymille meijereihin toimitetuille määrille; on tarpeen säätää tämän toimenpiteen soveltamista koskevista tietyistä yksityiskohtaisista säännöistä sekä täydentää komission asetusta (ETY) N:o 1756/93 (5), sellaisena kuin se on viimeksi muutettuna asetuksella (EY) N:o 693/95 (6), sovellettavan maatalouden muuntokurssin täsmentämiseksi; tukea ei kuitenkaan makseta maitomäärille, jotka käytetään rehukäyttöön tarkoitetun kuoritun maidon valmistukseen,
olisi annettava hallinnosta vastaaville viranomaisille tarvittavat välineet, joiden avulla voidaan estää kyseisen tuen käyttäminen muuhun kuin sen varsinaiseen käyttötarkoitukseen, toisin sanoen lehmänmaidon tuotannon kehittämiseen paikalliseen kulutukseen ihmisravinnoksi merentakaisissa departementeissa,
kansallisten viranomaisten on otettava käyttöön valvontatoimenpiteitä tukijärjestelmän moitteettoman toiminnan toteamiseksi; olisi säädettävä komissiolle tehtävistä määräaikaisista tiedonannoista,
asetus (EY) N:o 2598/95, jolla otetaan käyttöön lehmänmaidon tuotannon kehittämiseksi myönnetty tuki, tuli voimaan 12 päivänä marraskuuta 1995, ja sen soveltamista koskevia yksityiskohtaisia sääntöjä on sovellettava tästä samasta päivästä alkaen, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tässä asetuksessa tarkoitetaan:
a) `täysmaidolla` yhden tai useamman lehmän lypsämisestä saatua tuotetta, jonka koostumusta ei ole muutettu lypsyvaiheen jälkeen;
b) `meijerillä` yritystä tai ryhmittymää, joka ostaa maitoa tai muita maitotuotteita tuottajalta käsitelläkseen tai jalostaakseen niitä ja/tai luovuttaakseen ne yhdelle tai useammalle maitoa tai maitotuotteita käsittelevälle tai jalostavalle yritykselle.
2 artikla
1. Tuki myönnetään meijerin esittämän kirjallisen hakemuksen perusteella, jossa tämä sitoutuu:
a) pitämään kirjanpitoa, josta ilmenevät erityisesti kunkin maidontuottajan vähintään kuukausittain toimittamat määrät ja tapauksesta riippuen jälleenmyydyt maitomäärät tai meijerin valmistamien eri tuotteiden määrät;
b) hyväksymään kyseisen jäsenvaltion määräämät valvontatoimenpiteet, erityisesti kirjanpidon tarkastamisen ja kyseisten tuotteiden laadun valvonnan.
2. Tuen maksamista koskeva hakemus kunkin vuosineljänneksen aikana tuotettujen määrien osalta on esitettävä toimivaltaiselle viranomaiselle viimeistään neljännesvuoden päättymistä seuraavan kuukauden viimeisenä päivänä. Se laaditaan jäsenvaltion toimivaltaisen viranomaisen määräämälle vakiomuotoiselle painetulle lomakkeelle, ja siinä on oltava vähintään seuraavat tiedot:
- kunkin tuottajan toimittama maitomäärä,
- tapauksesta riippuen jälleenmyydyt maitomäärät tai kuhunkin tuotteeseen käytetyt maitomäärät, mukaan lukien rehukäyttöön tarkoitetut kuoritun maidon määrät,
- meijerin nimi ja osoite,
- vastaava tuen määrä.
Tukihakemus, joka koskee 12 päivän marraskuuta ja 31 päivän joulukuuta 1995 välisen ajanjakson aikana tuotettuja määriä, laaditaan kuitenkin samaan aikaan kuin vuoden 1996 ensimmäisen vuosineljänneksen aikana tuotettuja määriä koskeva hakemus.
3. Tuki maksetaan meijerille edellä tarkoitettujen tietojen paikkansapitävyyden toteamisen jälkeen viimeistään kyseisen vuosineljänneksen päättymistä seuraavan toisen kuukauden viimeisenä päivänä.
4. Meijeri siirtää tuen määrän kokonaisuudessaan tuottajalle tai tuottajaryhmittymälle siten, että se on tämän käytössä viimeistään viidentenätoista päivänä sen päivän jälkeen, jona maksu on suoritettu meijerille.
3 artikla
Ranskan tasavallan on ilmoitettava komissiolle vuosittain viimeistään 15 päivänä lokakuuta määrät, joille on maksettu tukea edellisen markkinointivuoden aikana.
4 artikla
1. Ranskan tasavallan on toteutettava aiheelliset toimenpiteet ja erityisesti valvontatoimenpiteet sen varmistamiseksi, että tuki maksetaan tosiasiallisesti tuottajalle tai tuottajaryhmittymälle ja että sitä ei myönnetä rehukäyttöön tarkoitetulle kuoritulle maidolle.
2. Edellä 2 artiklan 1 kohdan mukaisesti harjoitettavasta valvonnasta on tehtävä kertomus, jossa esitetään:
- tarkastuksen suorittamispäivä,
- tarkastuksen suorittamispaikka,
- saadut tulokset.
3. Toimivaltaisen viranomaisen on ilmoitettava komissiolle sääntöjenvastaisuuksista neljän viikon kuluessa.
5 artikla
Täydennetään asetuksen (ETY) N:o 1756/93 liitteessä olevaa A osaa seuraavalla 5 kohdalla:
TAULUKON PAIKKA
6 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 12 päivästä marraskuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä helmikuuta 1996.

Labels: 17
19
5
0
6
18